CELEX: C2005/281/33
Language: fi
Date: 2005-11-12 00:00:00
Title: Asia T-218/02: Yhteisöjen ensimmäisen oikeusasteen tuomioistuimen tuomio 29.9.2005 — Napoli Buzzanca v. komissio (Henkilöstö — Johtajan virka — Avoimia virkoja koskeva virantäyttömenettely — Päätös hakemuksen hylkäämisestä — Perustelut)

12.11.2005   
            
            
               FI
            
            
               Euroopan unionin virallinen lehti
            
            
               C 281/18
            
         Yhteisöjen ensimmäisen oikeusasteen tuomioistuimen tuomio 29.9.2005 — Napoli Buzzanca v. komissio
   Asia T-218/02 (1)
   
   (Henkilöstö - Johtajan virka - Avoimia virkoja koskeva virantäyttömenettely - Päätös hakemuksen hylkäämisestä - Perustelut)
   (2005/C 281/33)
   Oikeudenkäyntikieli: ranska
   Asianosaiset
   
      Kantaja: Daniela Napoli Buzzanca (Bryssel, Belgia) (edustajat: asianajajat G. Vandersanden ja L. Levi)
   
      Vastaaja: Euroopan yhteisöjen komissio (asiamiehet): J. Currall ja V. Joris)
   Oikeudenkäynnin kohde
   Ensiksikin vaatimus komission 30.1.2002 tekemien niiden päätösten kumoamisesta, joilla S. päätettiin nimittää ulkosuhteiden pääosastoon kuuluvan Monenkeskiset suhteet ja ihmisoikeudet -osaston palkkaluokkaan A 2 kuuluvaan johtajan virkaan ja joilla päätettiin olla hyväksymättä kantajan hakemusta tämän viran täyttämiseksi, sekä tarvittaessa komission sen implisiittisen päätöksen kumoaminen, jolla komissio hylkäsi Euroopan yhteisöjen virkamiehiin sovellettavien henkilöstösääntöjen 90 artiklan 2 kohtaan perustuvan kantajan valituksen; toiseksi vaatimus vastaajan velvoittamisesta maksamaan vahingonkorvausta ja korkoja, joiden määräksi kanteen nostamispäivänä on laskettu 23 213,96 euroa, minkä määrän korottamiseen varataan oikeus; kolmanneksi vaatimus siitä, että ensimmäisen oikeusasteen tuomioistuin velvoittaa komission esittämään kantajaa koskevat hallinnolliset asiakirjat.
   Tuomiolauselma
   
               1)
            
            
               Komission 30.1.2002 tekemät päätökset, joilla S. nimitettiin avointa virkaa koskevassa ilmoituksessa COM/156/01 tarkoitettuun virkaan ja kantajan tätä virkaa koskeva hakemus hylättiin, kumotaan.
            
         
               2)
            
            
               Kanne hylätään muilta osin.
            
         
               3)
            
            
               Komissio velvoitetaan korvaamaan oikeudenkäyntikulut.
            
         
      (1)  EYVL C 247, 12.10.2002. kantajan valituksen